title: 1998 m. liepos 13 d. Tarybos Sprendimas patvirtinantis Energetikos chartijos sutarties nuostatų, susijusių su prekyba, pakeitimo tekstą ir laikiną jo taikymą, kuriam buvo pritarta Energetikos chartijos konferencijoje ir Tarptautinėje Energetikos chartijos sutartį pasirašiusių valstybių konferencijoje

text:
Svarbus teisinis pranešimas

|

31998D0537

Oficialusis leidinys L 252 , 12/09/1998 p. 0021 - 0022

		Tarybos sprendimas1998 m. liepos 13 d.patvirtinantis Energetikos chartijos sutarties nuostatų, susijusių su prekyba, pakeitimo tekstą ir laikiną jo taikymą, kuriam buvo pritarta Energetikos chartijos konferencijoje ir Tarptautinėje Energetikos chartijos sutartį pasirašiusių valstybių konferencijoje(98/537/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 113 straipsnį, ir sutarties 228 straipsnio 2 dalies pirmą sakinį,atsižvelgdama į 1997 m. rugsėjo 23 d. Tarybos ir Komisijos sprendimo 98/181/EB, EAPB, Euratomas [1] 3 straipsnio 2 dalį,atsižvelgdama į Komisijos pasiūlymą,kadangi 1994 m. gruodžio 17 d. Energetikos chartijos sutartį pasirašė Europos Bendrijos ir jų valstybės narės;kadangi Europos Bendrijos ir didesnė jos valstybių narių dalis patvirtinimo arba ratifikavimo dokumentus 1997 m. gruodžio 16 d. deponavo depozitarui – Portugalijos Respublikos Vyriausybei;kadangi kitos valstybės narės Energetikos chartijos sutartį turės netrukus ratifikuoti;kadangi Energetikos chartijos sutartis įsigaliojo 1998 m. balandžio 16 d.;kadangi nuo jos pasirašymo dienos Energetikos chartijos sutartis laikinai buvo taikoma iki tam tikro laipsnio ir tos sutartį pasirašiusios valstybės, kurios sutarties dar nėra ratifikavusios, ją taip ir tebetaikys;kadangi Energetikos chartijos sutartyje numatyta, kad jos nuostatos, susijusios su prekyba, būtų nagrinėjamos atsižvelgiant į Urugvajaus raundo daugiašalių prekybos derybų rezultatus, ir į tas nuostatas būtų įtraukti energetikos įrenginiai, siekiant, jog tuos pakeitimus priimtų Energetikos chartijos konferencija;kadangi atitinkamų PPO nuostatų įtraukimas į sutartį pagal nuorodą vietoj 1947 m. GATT nuostatų bei energetikos įrenginių įtraukimas į prekybines nuostatas atitinka Bendrijos interesus;kadangi bendroji prekybos politika priklauso išimtinei Bendrijos kompetencijai;kadangi Tarptautinė konferencija vyko tuo pačiu metu kaip ir Energetikos chartijos sutarties konferencija, siekiant, kad visos Energetikos chartijos sutartį pasirašiusios valstybės galėtų dalyvauti priimant sprendimus;kadangi 1998 m. balandžio 24 d. vykusioje Energetikos chartijos konferencijoje ir pirmiau minėtoje Tarptautinėje konferencijoje buvo susitarta dėl Energetikos chartijos sutarties nuostatų, susijusių su prekyba, įskaitant energetikos įrenginių sąrašą ir susijusių sprendimų, susitarimų ir pareiškimų, pakeitimų ir papildymų (Prekybos nuostatų pakeitimas);kadangi Bendrija turėtų oficialiai galutinai patvirtinti Prekybos nuostatų pakeitimo tekstą;kadangi Prekybos nuostatų pakeitimas turėtų būti taikomas laikinai, kol jis įsigalios pagal jame įtvirtintas nuostatas,NUSPRENDĖ:1 straipsnis1. Energetikos chartijos sutarties nuostatų, susijusių su prekyba, įskaitant energetikos įrenginių sąrašą ir susijusius sprendimus, susitarimus ir pareiškimus, pakeitimo tekstas, dėl kurio susitarta 1998 m. balandžio 24 d. vykusioje Energetikos chartijos konferencijoje (Tarptautinėje konferencijoje), šiuo sprendimu galutinai patvirtinamas Europos bendrijos vardu.2. Prekybos nuostatų pakeitimo tekstas pridedamas prie šio sprendimo.3. Apie tai, kad Bendrija oficialiai patvirtino prekybos nuostatų pakeitimo tekstą, Komisija praneša Energetikos chartijos sekretoriatui.2 straipsnisPrekybos nuostatų pakeitimas pagal jo nuostatas laikinai taikomas 90 dienų nuo tada, kai jį priėmė Energetikos chartijos konferencija, ir galutinai taikomas jam įsigaliojus.Priimta Briuselyje, 1998 m. liepos 13 d.Tarybos varduPirmininkasW. Schüssel[1] OL L 69, 1998 3 9, p. 1.--------------------------------------------------


title: 2006/107/EB,Euratomas: 2006 m. vasario 14 d.  Tarybos sprendimas, dėl Europos ekonomikos ir socialinių reikalų komiteto nario skyrimo

text:
17.2.2006

               LT

               Europos Sąjungos oficialusis leidinys

               L 47/57

      TARYBOS SPRENDIMAS

   2006 m. vasario 14 d.
   dėl Europos ekonomikos ir socialinių reikalų komiteto nario skyrimo
   (2006/107/EB, Euratomas)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 259 straipsnį,
   atsižvelgdama į Europos atominės energijos bendrijos steigimo sutartį, ypač į jos 167 straipsnį,
   atsižvelgdama į 2002 m. rugsėjo 17 d. Tarybos sprendimą 2002/758/EB, Euratomas dėl Ekonomikos ir socialinių reikalų komiteto narių skyrimo laikotarpiui nuo 2002 m. rugsėjo 21 d. iki 2006 m. rugsėjo 20 d. (1),
   kadangi dėl Ib. WISTISEN atsistatydinimo, apie kurį Tarybai buvo pranešta 2005 m. lapkričio 15 d., Komiteto nario vieta tapo laisva,
   atsižvelgdama į Danijos Vyriausybės pasiūlytą kandidatūrą,
   gavusi Europos Komisijos nuomonę,
   NUSPRENDĖ:
   1 straipsnis
   Marie-Louise KNUPPERT skiriama Europos ekonomikos ir socialinių reikalų komiteto nare vietoje Ib. WISTISEN likusiam pastarojo asmens kadencijos laikotarpiui iki 2006 m. rugsėjo 20 d.
   2 straipsnis
   Šis sprendimas skelbiamas Europos Sąjungos oficialiajame leidinyje.
   Jis įsigalioja jo priėmimo dieną.

      Priimta Briuselyje, 2006 m. vasario 14 d.

            Tarybos vardu

            Pirmininkas

         K.-H. GRASSER

      (1)  OL L 253, 2002 9 21, p. 9.


title: 2000 m. rugsėjo 18 d. Taryboje susirinkusių valstybių narių vyriausybių atstovų Sprendimas dėl Taryboje susirinkusių valstybių narių Vyriausybių atstovų laikinojo Vidaus susitarimo dėl Afrikos, Karibų baseino ir Ramiojo vandenyno šalių ir EB partnerystės susitarimo įgyvendinimo priemonių ir tvarkos

text:
Svarbus teisinis pranešimas

|

42000D1215(02)

Oficialusis leidinys L 317 , 15/12/2000 p. 0375 - 0375

		Taryboje susirinkusių valstybių narių vyriausybių atstovų Sprendimas2000 m. rugsėjo 18 d.dėl Taryboje susirinkusių valstybių narių Vyriausybių atstovų laikinojo Vidaus susitarimo dėl Afrikos, Karibų baseino ir Ramiojo vandenyno šalių ir EB partnerystės susitarimo įgyvendinimo priemonių ir tvarkos(2000/771/EB)TARYBOJE SUSIRINKĘ EUROPOS BENDRIJOS VALSTYBIŲ NARIŲ VYRIAUSYBIŲ ATSTOVAI,atsižvelgdami į Europos bendrijos steigimo sutartį,atsižvelgdami į 2000 m. birželio 23 d. Kotonu (Beninas) pasirašytą Afrikos, Karibų baseino ir Ramiojo vandenyno šalių ir EB partnerystės susitarimą (toliau – AKR ir EB susitarimas),atsižvelgdami į Komisijos projektą,kadangi:(1) Pagal Ketvirtosios Afrikos, Karibų baseino ir Ramiojo vandenyno šalių ir EB konvencijos 366 straipsnio 3 dalį AKR ir EB Ministrų taryba priima sprendimą dėl pereinamojo laikotarpio priemonių, kurios taikomos nuo 2000 m. rugpjūčio 2 d. iki AKR ir EB susitarimo įsigaliojimo.(2) Dėl šių pereinamojo laikotarpio priemonių priėmimo pradedamas išankstinis beveik visų AKR ir EB susitarimo nuostatų įgyvendinimas, išskyrus 9-ojo EPF nuostatas dėl įgyvendinimo.(3) Susitikę Taryboje, valstybių narių atstovai priėmė Vidaus susitarimą dėl AKR ir EB susitarimo įgyvendinimo priemonių ir tvarkos; šis vidaus susitarimas įsigalioja tik visoms valstybėms narėms jį priėmus pagal savo konstitucijų nuostatas.(4) Pagal 6 straipsnį dėl pereinamojo laikotarpio priemonių, taikomų nuo 2000 m. rugpjūčio 2 d., ir AKR ir EB susitarimo įsigaliojimo Bendrijos valstybės narės privalo savo vardu imtis visų jų taikymui reikalingų priemonių.(5) Taigi siekiant nustatyti AKR ir EB susitarimo išankstinio įgyvendinimo tvarką, kurios valstybės narės turėtų laikytis, turėtų būti numatytos laikinojo vidaus susitarimo taikymo nuostatos,PRIĖMĖ ŠĮ SPRENDIMĄ:1 straipsnisTaryboje susitikusių valstybių narių atstovų Vidaus susitarimo dėl AKR ir EB partnerystės susitarimo įgyvendinimo priemonių ir tvarkos nuostatos laikinai taikomos nuo 2000 m. rugpjūčio 2 d.Vidaus susitarimo tekstas pridedamas prie šio sprendimo.2 straipsnisŠis sprendimas įsigalioja tuo pat metu, kaip ir AKR ir EB susitarimo išankstinio įgyvendinimo pereinamojo laikotarpio priemonės.Jis galioja iki Vidaus susitarimo dėl AKR ir EB susitarimo įgyvendinimo priemonių ir tvarkos įsigaliojimo.3 straipsnisŠis sprendimas skelbiamas Europos Bendrijų oficialiajame leidinyje.Priimta Briuselyje, 2001 m. rugsėjo 18 d.Valstybių narių Vyriausybių atstovų varduPirmininkasH. Védrine--------------------------------------------------


title: 2013/456/ES: 2013 m. liepos 22 d. Tarybos sprendimas, kuriuo iš dalies keičiamas Sprendimas 97/836/EB dėl Europos bendrijos prisijungimo prie Jungtinių Tautų Europos ekonominės komisijos susitarimo dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (pataisytas 1958 m. susitarimas)

text:
14.9.2013

               LT

               Europos Sąjungos oficialusis leidinys

               L 245/25

         TARYBOS SPRENDIMAS
   2013 m. liepos 22 d.
   kuriuo iš dalies keičiamas Sprendimas 97/836/EB dėl Europos bendrijos prisijungimo prie Jungtinių Tautų Europos ekonominės komisijos susitarimo dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (pataisytas 1958 m. susitarimas)
   (2013/456/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalį, kartu su 218 straipsnio 6 dalies a punktu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               Tarybos sprendimu 97/836/EB (1) Sąjunga prisijungė prie Jungtinių Tautų Europos ekonomikos komisijos susitarimo dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (pataisytas 1958 m. susitarimas);

               (2)

               remiantis 2007 m. rugsėjo 5 d. Europos Parlamento ir Tarybos direktyva 2007/46/EB, nustatančia motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (Pagrindų direktyva) (2), valstybių narių patvirtinimo sistemos pakeistos Sąjungos patvirtinimo procedūra, taip nustatant suderintą visoms naujoms transporto priemonėms, sistemoms, sudėtinėms dalims ir atskiriems techniniams mazgams taikomų administracinių nuostatų ir bendrųjų techninių reikalavimų sistemą. Ta direktyva JT EEK reglamentai įtraukti į ES transporto priemonių tipo patvirtinimo sistemą kaip tipo patvirtinimo reikalavimai arba kaip alternatyvos ES teisės aktams. Priėmus Direktyvą 2007/46/EB JT EEK reglamentai ES transporto priemonių tipo patvirtinimo sistemoje vis dažniau buvo įtraukiami į Sąjungos teisės aktus;

               (3)

               Sutarčių, kuriomis grindžiama Sąjunga, pakeitimai atsirado priėmus Sprendimą 97/836/EB. Sutartimi dėl Europos Sąjungos veikimo iš esmės pakeista procedūra, kurios reikia laikytis sudarant Sąjungos ir tarptautinių organizacijų susitarimus, todėl Sprendimą 97/836/EB reikia suderinti su naujomis procedūromis;

               (4)

               pozicijos, kurios turėtų būti laikomasi Sąjungos vardu Jungtinėse Tautose dėl JT EEK reglamentų priėmimo ar pakeitimo, nustatymo procedūrą reikėtų suderinti su naujomis procedūromis, išdėstytomis Sutarties dėl Europos Sąjungos veikimo 218 straipsnio 9 dalyje;

               (5)

               be to, tos pačios procedūros turėtų būti laikomasi tuomet, kai Sąjunga nusprendžia taikyti JT EEK reglamentus, prie kurių ji neprisijungė, prisijungdama prie Pataisyto susitarimo, arba nusprendžia nebetaikyti JT EEK reglamento, kuriam anksčiau buvo pritarusi;

               (6)

               tikslinga, kad Sąjungos teikiamų pasiūlymų iš dalies keisti Pataisytą susitarimą, taip pat sprendimo dėl to, ar reikia prieštarauti dėl siūlomo pakeitimo, priėmimo procedūra būtų tokia pati kaip ir prisijungimo prie tarptautinių susitarimų atveju;

               (7)

               todėl Sprendimas 97/836/EB turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimas 97/836/EB iš dalies keičiamas taip:

               1)

               3 straipsnio 2 ir 3 dalys pakeičiamos taip:
               „2.   Vadovaudamasi Pataisyto susitarimo 1 straipsnio 6 dalimi, Sąjunga gali Sutarties dėl Europos Sąjungos veikimo (toliau – SESV) 218 straipsnio 9 dalyje nustatyta tvarka nuspręsti nebetaikyti JT/EEK reglamento, kuriam anksčiau buvo pritarusi.
               3.   Vadovaudamasi Pataisyto susitarimo 1 straipsnio 7 dalimi, Sąjunga gali SESV 218 straipsnio 9 dalyje nustatyta tvarka nuspręsti taikyti vieną, kelis arba visus JT/EEK reglamentus, prie kurių ji neprisijungė, prisijungdama prie Pataisyto susitarimo.“;

               2)

               4 straipsnis iš dalies keičiamas taip:

                           a)

                           2 dalis pakeičiama taip:
                           „2.   Sąjunga balsuoja už JT/EEK reglamento projekto arba JT/EEK reglamento pakeitimo projekto priėmimą, jeigu projektas patvirtintas SESV 218 straipsnio 9 dalyje nustatyta tvarka.“;

                           b)

                           4 dalis išbraukiama. Direktyvoje 2007/46/EB ir Europos Parlamento ir Tarybos reglamente (EB) Nr. 661/2009 (3) esančios nuorodos į 4 straipsnio 4 dalį laikomos nuorodomis į 4 straipsnio 2 dalį;

               3)

               5 straipsnis pakeičiamas taip:
               „5 straipsnis
               1.   Susitariančiosioms šalims Sąjungos vardu pateikti siūlomi Pataisyto susitarimo pakeitimai priimami SESV 218 straipsnio 6 dalies a punkte nustatyta tvarka.
               2.   Sprendimas pareikšti prieštaravimą ar jo nepareikšti dėl kitos Susitariančiosios šalies siūlomo Pataisyto susitarimo pakeitimo priimamas SESV 218 straipsnio 6 dalies a punkte nustatyta tvarka.
               Jei ši procedūra nebaigta likus savaitei iki Pataisyto susitarimo 13 straipsnio 2 dalyje nustatyto termino pabaigos, Sąjunga iki to termino pabaigos pareiškia prieštaravimą dėl pakeitimo.“;

               4)

               III priedas iš dalies keičiamas taip:

                           a)

                           1 punktas iš dalies keičiamas taip:

                                       i)

                                       pirma pastraipa pakeičiama taip:
                                       „Sąjungos indėlis dėl veiksmų programos prioritetų, jei reikia, nustatomas SESV 218 straipsnio 3 ir 4 dalyse kartu su SESV 207 straipsnio 2 dalimi nustatyta tvarka.“;

                                       ii)

                                       trečios pastraipos pirmas sakinys pakeičiamas taip:
                                       „Po šio parengiamojo etapo Komisija, vadovaudamasi SESV 207 straipsniu, atstovauja Sąjungai Administraciniame komitete, sudarytame pagal Pataisyto susitarimo 1 straipsnį.“;

                           b)

                           2 punkto antros pastraipos antras sakinys pakeičiamas taip:
                           „Šiuo tikslu Komisija pateikia pasiūlymą, kai tik pateikiamos visos esminės JT/EEK reglamento projekto sudedamosios dalys.“

         2 straipsnis
   Šis sprendimas įsigalioja trečią dieną po jo paskelbimo Europos Sąjungos oficialiajame leidinyje.

      Priimta Briuselyje 2013 m. liepos 22 d.

            Tarybos vardu

            Pirmininkė

         C. ASHTON

      (1)  OL L 346, 1997 12 17, p. 78.

      (2)  OL L 263, 2007 10 9, p. 1.

      (3)  OL L 200, 2009 7 31, p. 1.


title: 2013/622/ES: 2013 m. balandžio 17 d. Europos Parlamento sprendimas dėl bendrosios įmonės siekiant įgyvendinti jungtinę technologijų iniciatyvą Naujoviški vaistai 2011 finansinių metų biudžeto įvykdymo patvirtinimo

text:
16.11.2013

               LT

               Europos Sąjungos oficialusis leidinys

               L 308/357

      EUROPOS PARLAMENTO SPRENDIMAS

   2013 m. balandžio 17 d.
   dėl bendrosios įmonės siekiant įgyvendinti jungtinę technologijų iniciatyvą „Naujoviški vaistai“ 2011 finansinių metų biudžeto įvykdymo patvirtinimo
   (2013/622/ES)
   EUROPOS PARLAMENTAS,

               —

               atsižvelgdamas į bendrosios įmonės siekiant įgyvendinti jungtinę technologijų iniciatyvą „Naujoviški vaistai“ 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl bendrosios įmonės siekiant įgyvendinti jungtinę technologijų iniciatyvą „Naujoviški vaistai“ 2011 finansinių metų metinių finansinių ataskaitų su Bendrosios įmonės atsakymais (1),

               —

               atsižvelgdamas į Tarybos 2013 m. vasario 12 d. rekomendaciją (05755/2013 – C7-0040/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2007 m. gruodžio 20 d. Tarybos reglamentą (EB) Nr. 73/2008 dėl bendrosios įmonės įsteigimo, siekiant įgyvendinti jungtinę technologijų iniciatyvą „Naujoviški vaistai“ (4), ypač į jo 11 straipsnio 4 dalį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą (A7-0088/2013),

               1.

               patvirtina bendrosios įmonės siekiant įgyvendinti jungtinę technologijų iniciatyvą „Naujoviški vaistai“ vykdomajam direktoriui, kad Bendrosios įmonės 2011 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, bendrosios įmonės siekiant įgyvendinti jungtinę technologijų iniciatyvą „Naujoviški vaistai“ vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 6, 2013 1 10, p. 27.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 30, 2008 2 4, p. 38.

      (5)  OL L 357, 2002 12 31, p. 72.

         EUROPOS PARLAMENTO REZOLIUCIJA

      2013 m. balandžio 17 d.
      su pastabomis, sudarančiomis neatskiriamą sprendimo dėl bendrosios įmonės siekiant įgyvendinti jungtinę technologijų iniciatyvą „Naujoviški vaistai“ 2011 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į bendrosios įmonės siekiant įgyvendinti jungtinę technologijų iniciatyvą „Naujoviški vaistai“ 2011 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl bendrosios įmonės siekiant įgyvendinti jungtinę technologijų iniciatyvą „Naujoviški vaistai“ 2011 finansinių metų metinių finansinių ataskaitų su Bendrosios įmonės atsakymais (1),

                  —

                  atsižvelgdamas į Tarybos 2013 m. vasario 12 d. rekomendaciją (05755/2013 – C7-0040/2013),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

                  —

                  atsižvelgdamas į 2007 m. gruodžio 20 d. Tarybos reglamentą (EB) Nr. 73/2008 dėl bendrosios įmonės įsteigimo, siekiant įgyvendinti jungtinę technologijų iniciatyvą „Naujoviški vaistai“ (4), ypač į jo 11 straipsnio 4 dalį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir į VI priedą,

                  —

                  atsižvelgdamas į Biudžeto kontrolės komiteto pranešimą (A7-0088/2013),

                  A.

                  kadangi bendroji įmonė siekiant įgyvendinti jungtinę technologijų iniciatyvą „Naujoviški vaistai“ (toliau – Bendroji įmonė) 2007 m. gruodžio mėn. dešimties metų laikotarpiui įsteigta siekiant gerokai pagerinti vaistų kūrimo proceso našumą bei veiksmingumą ir siekiant ilgalaikio tikslo, kad farmacijos sektorius gamintų veiksmingesnius ir saugesnius naujoviškus vaistus,

                  B.

                  kadangi Bendroji įmonė savarankiškai veikti pradėjo 2009 m. lapkričio 16 d.,

                  C.

                  kadangi Audito Rūmai pranešė, jog jiems pateiktas pagrįstas patikinimas, kad Bendrosios įmonės 2011 finansinių metų metinės ataskaitos yra patikimos ir jose nurodytos operacijos yra teisėtos ir tvarkingos,

                  D.

                  kadangi Audito Rūmai pateikė sąlyginę nuomonę dėl Bendrosios įmonės finansinėse ataskaitose atspindimų operacijų teisėtumo ir tvarkingumo,

                  E.

                  kadangi dešimties metų laikotarpiui numatytas didžiausias Sąjungos įnašas į Bendrosios įmonės biudžetą sudaro 1 000 000 000 EUR, kurie turi būti išmokėti iš mokslinių tyrimų septintosios bendrosios programos biudžeto,

         Biudžeto ir finansų valdymas

                  1.

                  susirūpinęs pažymi, jog dėl to, kad skirta daug laiko į metinį įgyvendinimo planą įtrauktiniems moksliniams prioritetams nustatyti ir dėl jų susitarti, Bendrosios įmonės 2011 finansinių metų biudžetą ir įgyvendinimo planą valdyba patvirtino tik 2011 m. balandžio 4 d.; pastebi, kad dėl to buvo pavėluota paskelbti kvietimus teikti paraiškas ir visą pirmąjį metų ketvirtį Bendrajai įmonei teko mokėjimams taikyti taisyklę dėl laikinųjų dvyliktųjų biudžeto dalių;

                  2.

                  yra susirūpinęs dėl to, kad 159 000 000 EUR siekiančių mokslinių tyrimų veiklai skirtų įsipareigojimų asignavimų įvykdymo lygis buvo 66 % ir kad jie buvo įvykdyti prisiėmus bendrąjį įsipareigojimą, kuris buvo taikomas ketvirtajam kvietimui teikti paraiškas; pakartoja savo susirūpinimą dėl mažo biudžeto įvykdymo lygio ir dėl susijusios Bendrosios įmonės veiklos; deramai atsižvelgia į tai, kad aukštas nepanaudotų administracinio biudžeto asignavimų lygis (44 %) rodo, kad jis nebuvo pagrįstas tikroviškais vertinimais; ragina pateikti išsamią išvardytų trūkumų šalinimo pažangos ataskaitą su konkrečiais pasiūlymais, kaip palaipsniui būtų galima pagerinti įvykdymo rodiklius ir realiau įvertinti reikalingus finansinius išteklius;

                  3.

                  taigi apgailestauja dėl to, kad į 2011 m. buvo perkelti 2010 finansiniais metais nepanaudoti 117 000 000 EUR įsipareigojimų asignavimų ir 65 000 000 EUR mokėjimų asignavimų, o į 2012 m. buvo perkelti 2011 finansiniais metais nepanaudoti 62 000 000 EUR įsipareigojimų asignavimų ir 11 000 000 EUR mokėjimų asignavimų; palankiai vertina pažangą 2012 m., kuriais bendras įsipareigojimų asignavimų panaudojimo lygis buvo 96 %, o mokėjimų asignavimų buvo 97 %;

                  4.

                  yra susirūpinęs dėl to, kad Bendroji įmonė gavo Audito Rūmų sąlyginę nuomonę dėl finansinėse ataskaitose atspindimų operacijų teisėtumo ir tvarkingumo, paremtą tuo, kad ex post auditų metu nustatytas klaidų lygis sudarė 6,84 %; atkreipia dėmesį į tai, kad Bendroji įmonė užbaigė ex post auditus, apėmusius 2,2 mln. EUR (18,8 % priimto Bendrosios įmonės įnašo pirmojo kvietimo atveju, kurį Bendroji įmonė patvirtino 2011 m. birželio mėn.); apgailestauja dėl to, kad atliekant Bendrosios įmonės pirmuosius auditus, kurių metu taikyta jos pačios metodika, buvo nustatytas 4,58 % klaidų lygis, o likusių klaidų lygis buvo 3,72 %; tikisi, kad Audito Rūmai ir Bendroji įmonės susitars dėl audito metodikos, siekiant vienodų to paties ex post audito rezultatų; pakartoja, kad Bendroji įmonė turėtų nedelsdama padidinti savo ex ante kontrolės kokybę, ypač dotacijų valdymo srityje; reikalauja informuoti biudžeto įvykdymą tvirtinančią instituciją apie tolesnių Bendrosios įmonės vykdytų ex post audito procesų rezultatus;

                  5.

                  taigi ragina pateikti išsamią pažangos ataskaitą su konkrečiais pasiūlymais, kaip palaipsniui sumažinti klaidų lygį;

         Kvietimai teikti paraiškas

                  6.

                  pabrėžia, kad po 2008, 2009 ir 2010 m. Bendrosios įmonės organizuotų kvietimų teikti paraiškas buvo pasirašyti susitarimai dėl dotacijų, kurios 2011 m. pabaigoje sudarė 269 000 000 EUR sumą, ir kad 2012 m. buvo paskelbtas penktasis kvietimas teikti paraiškas, kuriam preliminariai Sąjungos biudžete numatyta 80 000 000 EUR; yra susirūpinęs dėl to, kad, jei išliks dabartinis kvietimų teikti paraiškas lygis, labai tikėtina, kad nebus panaudotas visas turimas Sąjungos įnašas; ragina Bendrąją įmonę kuo geriau panaudoti jungtinei technologijų iniciatyvai „Naujoviški vaistai“ įgyvendinti skirtus išteklius;

                  7.

                  atkreipia dėmesį į neatitikimus tarp valdybos sprendimų ir biudžeto bei finansų valdymo ataskaitos, o būtent tai, kad biudžeto ir finansų valdymo ataskaitoje bendra skyriuje 30-C2 „Mokslinių tyrimų darbotvarkė“ įrašyta suma (117 000 000 EUR) yra mažesnė už įrašytą į biudžeto eilutę B03000-C2 (141 000 000 EUR), kuri yra to skyriaus dalis; taip pat pabrėžia, kad valdybos 2011 m. sausio 28 d. sprendimu leidžiama į kitus metus perkelti tik 115 000 000 EUR įsipareigojimų asignavimų, tuo tarpu biudžeto ir finansų valdymo ataskaitoje nurodytas 117 000 000 EUR perkėlimas; ragina Bendrąją įmonę užtikrinti, kad vykdantysis direktorius deramai atsižvelgtų į jos valdybos sprendimus;

         Vidaus kontrolės sistemos

                  8.

                  nurodo, kad Audito Rūmų ataskaitoje pranešama apie didelę pažangą 2011 m. taikant vidaus kontrolės sistemas; vis dėlto atkreipia dėmesį į tai, kad reikia toliau tęsti darbą siekiant nustatyti ir pagrįsti dokumentais biudžeto bei apskaitos procedūras ir susijusias kontrolės priemones, be to, 2011 m. buvo atliktas oficialus vidaus kontrolės sistemos vertinimas;

                  9.

                  atkreipia dėmesį į tai, kad 2012 m. rugsėjo 27 d. Bendrosios įmonės apskaitos pareigūnas pateikė ataskaitą dėl apskaitos sistemos patvirtinimo ir pabrėžė reikšmingus trūkumus, kurie turi būti pašalinti;

         Nepiniginių įnašų vertinimas

                  10.

                  atkreipia dėmesį į Audito Rūmų nustatytą faktą, kad 2011 m. lapkričio 11 d. valdyba patvirtino nepiniginių įnašų vertinimo metodiką ir kad nepiniginiai įnašai patvirtinami atliekant ex ante sertifikavimą ir ex post auditus, tačiau 2011 m. Bendroji įmonė neatliko nei ex ante sertifikavimo, nei ex post audito;

                  11.

                  primena, kad Bendroji įmonė įsteigta 2007 m. gruodžio mėn., o savarankiškai veikti pradėjo 2009 m. lapkričio mėn.; reiškia susirūpinimą dėl to, kad nepiniginių įnašų vertinimo metodiką, kuri turi būti nustatyta Bendrosios įmonės vidaus taisyklėmis ir procedūromis, laikantis jos finansinių taisyklių, 2011 m. lapkričio 11 d. patvirtino valdyba; pabrėžia, kad dėl nurodytos priežasties Europos farmacijos pramonės ir asociacijų federacijai (angl. EFPIA) priklausantys Bendrosios įmonės nariai negalėjo, kaip numatyta susitarimuose dėl dotacijų, pirmuoju ataskaitiniu laikotarpiu pranešti apie savo sąnaudas;

         Vidaus auditas ir Komisijos vidaus audito tarnyba

                  12.

                  atkreipia dėmesį į tai, kad 2011 m. Komisijos vidaus audito tarnyba ir Bendrosios įmonės vidaus audito skyrius atliko rizikos vertinimą, o 2011 m. lapkričio 3 d. valdyba patvirtino 2012–2014 m. strateginį audito planą;

                  13.

                  atkreipia dėmesį į tai, kad Bendrosios įmonės finansinės taisyklės dar nėra iš dalies pakeistos, kad būtų įtraukta pagrindų reglamento nuostata, tačiau 2011 m. kovo 8 d. valdyba patvirtino Komisijos vidaus audito tarnybos užduočių aprašą;

                  14.

                  yra susirūpinęs dėl to, kad, nors Bendroji įmonė tapo savarankiška 2009 m. lapkričio mėn., tačiau iki 2012 m. kovo mėn. vidaus patikinimo audito iš esmės nebuvo atlikusi nei Komisijos vidaus audito tarnyba, nei vidaus audito pareigūnas, kuris tiesiogiai dalyvavo vykdant pagrindinę veiklą (įgyvendinant ex post strategiją ir pagrindinių veiklos rezultatų rodiklių sistemą bei peržiūrint nepiniginių įnašų ex ante sertifikatą) ir kitus konsultavimo įsipareigojimus;

         Audito Rūmų teisė atlikti auditą

                  15.

                  nustebo sužinojęs, kad susitarimo dėl dotacijos nuostatose nepripažįstama Audito Rūmų teisė atlikti EFPIA bendrovių nepiniginių įnašų auditą, nepaisant to, kad jie yra įtraukti į Bendrosios įmonės finansinių ataskaitų rinkinius ir visu Bendrosios įmonės gyvavimo laikotarpiu gali sudaryti1 000 000 000 EUR; pažymi, kad pagal Reglamento (EB) Nr. 73/2008 12 straipsnio 4 ir 5 dalis Bendroji įmonė atliko nepiniginio įnašo auditą ir kad Bendroji įmonė konsultavosi su Komisija dėl Audito Rūmų teisės atlikti Europos farmacijos pramonės ir asociacijų federacijos bendrovių nepiniginių įnašų auditą;

         Metinė veiklos ataskaita

                  16.

                  pabrėžia, kad vykdančiojo direktoriaus patikinimo pareiškimas buvo paskelbtas 2012 m. vasario mėn. be išlygų, nepaisant to, kad trūko informacijos apie ex post audito strategijos, kuri yra pagrindinė veiklos išlaidų kontrolės priemonė, veiksmingumą; pastebi, kad pagal Bendrosios įmonės įstatus ir finansines taisykles vykdantysis direktorius privalo parengti metinę veiklos ataskaitą, į ją įtraukdamas patikinimo pareiškimą, kuriame teigiama, kad ataskaitoje pateikta informacija teisingai atspindi tikrąją padėtį, nebent išlygose nurodoma kitaip;

         Kiti valdymo klausimai

                  17.

                  pažymi, kad 2011 m. Bendroji įmonė padarė su IT saugumo politikos formalizavimu susijusią pažangą; atkreipia dėmesį į tai, kad veiklos tęstinumo planas ir veiklos atkūrimo po ekstremaliųjų įvykių planas dar nebuvo užbaigti;

                  18.

                  palankiai vertina tai, kad 2012 m. vasario 3 d. pasirašytas Bendrosios įmonės ir Belgijos valdžios institucijų susitarimas (susitarimas su priimančiąja valstybe) dėl administracinių patalpų, privilegijų ir imunitetų ir kitos teiktinos pagalbos;

         Kiti klausimai

                  19.

                  dar kartą ragina Audito Rūmus per pagrįstą laikotarpį Parlamentui pateikti specialiąją ataskaitą bendrais klausimais, kurių kyla dėl bendrųjų įmonių pobūdžio ir kuriuos turėtų spręsti bendrosios įmonės ir jų partneriai tam, kad užtikrintų papildomą šių įmonių naudą ir efektyvų Sąjungos mokslinių tyrimų, technologijų plėtros ir demonstracinės veiklos programų vykdymą; be to, pažymi, kad į tą ataskaitą reikėtų įtraukti bendrųjų įmonių steigimo ir struktūros veiksmingumo vertinimą.

         (1)  OL C 6, 2013 1 10, p. 27.

         (2)  OL L 248, 2002 9 16, p. 1.

         (3)  OL L 298, 2012 10 26, p. 1.

         (4)  OL L 30, 2008 2 4, p. 38.

         (5)  OL L 357, 2002 12 31, p. 72.


title: 2013/564/ES: 2013 m. balandžio 17 d. Europos Parlamento sprendimas dėl Europos aviacijos saugos agentūros 2011 finansinių metų biudžeto įvykdymo patvirtinimo

text:
16.11.2013

               LT

               Europos Sąjungos oficialusis leidinys

               L 308/189

      EUROPOS PARLAMENTO SPRENDIMAS

   2013 m. balandžio 17 d.
   dėl Europos aviacijos saugos agentūros 2011 finansinių metų biudžeto įvykdymo patvirtinimo
   (2013/564/ES)
   EUROPOS PARLAMENTAS,

               —

               atsižvelgdamas į Europos aviacijos saugos agentūros 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos aviacijos saugos agentūros 2011 finansinių metų metinių ataskaitų kartu su agentūros atsakymais (1),

               —

               atsižvelgdamas į 2013 m. vasario 12 d. Tarybos rekomendaciją (05753/2013 – C7–0041/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į Europos Parlamento ir Tarybos reglamentą (EB) Nr. 216/2008 dėl bendrųjų taisyklių civilinės aviacijos srityje ir įsteigiantį Europos aviacijos saugos agentūrą (4), ypač į jo 60 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Transporto ir turizmo komiteto nuomonę (A7–0075/2013),

               1.

               patvirtina Europos aviacijos saugos agentūros direktoriui, kad agentūros 2011 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos aviacijos saugos agentūros direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 388, 2012 12 15, p. 53.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 79, 2008 3 19, p. 1.

      (5)  OL L 357, 2002 12 31, p. 72.

         EUROPOS PARLAMENTO REZOLIUCIJA

      2013 m. balandžio 17 d.
      su pastabomis, sudarančiomis neatskiriamą sprendimo dėl Europos aviacijos saugos agentūros 2011 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į Europos aviacijos saugos agentūros 2011 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Europos aviacijos saugos agentūros 2011 finansinių metų metinių ataskaitų kartu su agentūros atsakymais (1),

                  —

                  atsižvelgdamas į 2013 m. vasario 12 d. Tarybos rekomendaciją (05753/2013 – C7–0041/2013),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

                  —

                  atsižvelgdamas į Europos Parlamento ir Tarybos reglamentą (EB) Nr. 216/2008 dėl bendrųjų taisyklių civilinės aviacijos srityje ir įsteigiantį Europos aviacijos saugos agentūrą (4), ypač į jo 60 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5) 185 straipsnyje, ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir VI priedą,

                  —

                  atsižvelgdamas į Biudžeto kontrolės komiteto pranešimą ir Transporto ir turizmo komiteto nuomonę (A7–0075/2013),

                  A.

                  kadangi Audito Rūmai pranešė, jog jiems pateiktas pagrįstas patikinimas, kad Europos aviacijos saugos agentūros (toliau – agentūra) 2011 finansinių metų metinės finansinės ataskaitos yra patikimos ir pagal jas atliktos finansinės operacijos yra teisėtos ir tvarkingos;

                  B.

                  kadangi Parlamentas 2012 m. gegužės 10 d. patvirtino agentūros vykdomajam direktoriui, kad agentūros 2010 finansinių metų biudžetas įvykdytas (6), ir kadangi prie biudžeto įvykdymo patvirtinimo pridėtoje rezoliucijoje, be kita ko:

                              —

                              paragino agentūrą imtis tinkamų priemonių siekiant išvengti trūkumų, dėl kurių kyla pavojus viešųjų pirkimų proceso skaidrumui ir patikimo finansų valdymo principo taikymui,

                              —

                              paprašė Komisijos užtikrinti, kad agentūra tinkamai taikytų Sąjungos taisykles; pabrėžė viešųjų pirkimų ir darbuotojų atrankos procedūrų skaidrumo svarbą,

                              —

                              paragino agentūrą deramai atsižvelgti į savo darbuotojų profesinę patirtį siekiant išvengti bet kokio interesų konflikto; išreiškė nuomonę, kad pagal agentūros interesų konfliktų politiką reikėtų nustatyti, kokiu mastu ir kokiomis sąlygomis agentūros darbuotojai gali dalyvauti priimant sprendimus dėl orlaivio, su kuriuo prieš pradedant dirbti agentūroje buvo susijusi jų veikla, sertifikavimo,

                              —

                              paragino agentūrą patvirtinti veiksmingas procedūras, pagal kurias būtų deramai nagrinėjami pareiškimai dėl galimo interesų konflikto agentūroje atvejų; be to, paragino agentūrą savo interneto svetainėje skelbti savo ekspertų, vadovų, Valdančiosios tarybos narių ir visų kitų asmenų, kurių veikla susijusi su sertifikavimo procesu, interesų deklaracijas ir profesinę patirtį; nurodė, kad agentūra turėtų laikytis Ekonominio bendradarbiavimo ir plėtros organizacijos (EBPO) gairių interesų konfliktų srityje,

                              —

                              paragino agentūrą veiklos biudžetui toliau taikyti esamą veikla grindžiamą struktūrą siekiant aiškiai susieti darbo programą ir finansines prognozes ir toliau gerinti veiklos stebėseną ir ataskaitų teikimą,

                              —

                              paragino agentūrą toliau gerinti patikrų planavimo ir jų programavimo dokumentus; priminė agentūrai, jog svarbu dokumentuose registruoti rizikos vertinimą ir nurodyti kriterijus, pagal kuriuos buvo planuojamos jos patikros, siekiant pagrįsti jos vidaus sprendimų priėmimo procesą tais atvejais, kai nustatoma didelių trūkumų, turinčių įtakos Sąjungos piliečių saugumui,

                              —

                              be to, paragino agentūrą dar veiksmingiau spręsti pagrindines saugos problemas, imantis šių veiksmų:

                                          —

                                          kontroliuoti informaciją,

                                          —

                                          sutrumpinti ataskaitų teikimo ir įgyvendinimo laikotarpį,

                                          —

                                          registruoti agentūros ir Komisijos sprendimų priėmimo procesą dokumentuose,

                                          —

                                          tinkamai mažinti riziką bet kokio galimo interesų konflikto atveju;

                  C.

                  kadangi apie 75 % agentūros lėšų sudaro mokesčiai, rinkliavos ir kitos įplaukos, o apie 25 % – įnašas iš Sąjungos biudžeto;

                  D.

                  kadangi pagal Audito Rūmų pateiktą informaciją agentūros 2011 finansinių metų biudžetas buvo 138 700 000 EUR, palyginti su 137 200 000 EUR 2010 m., t. y. 1,09 % didesnis;

                  E.

                  kadangi pagal Audito Rūmų pateiktą informaciją Sąjungos įnašas į agentūros biudžetą 2011 m. buvo 34 400 000 EUR, palyginti su 34 197 000 EUR 2010 m., t. y. 0,59 % didesnis;

                  1.

                  pabrėžia svarbų agentūros įnašą palaikant vienodą aukštą Europos civilinės aviacijos saugos lygį;

         Biudžeto ir finansų valdymas

                  2.

                  pažymi, atsižvelgdamas į Audito Rūmų ataskaitą, kad Sąjungos įnašas į agentūros 2011 m. biudžetą sudarė 34,4 mln. EUR, palyginti su 34,2 mln. EUR 2010 m.;

                  3.

                  pažymi, atsižvelgdamas į Audito Rūmų ataskaitą, kad bendrą 138 700 000 EUR biudžetą sudarė:

                              —

                              34,4 mln. EUR Sąjungos subsidija (24,8 %),

                              —

                              75,2 mln. EUR agentūros nuosavos pajamos (54,2 %),

                              —

                              1,7 mln. EUR įnašas iš trečiųjų šalių (1,2 %),

                              —

                              24,7 mln. EUR asignuotosios pajamos, gaunamos iš mokesčių ir rinkliavų (17,8 %),

                              —

                              1,4 mln. EUR agentūros kitos pajamos (1 %),

                              —

                              1,2 mln. EUR kitos subsidijos (1 %);

                  4.

                  pripažįsta, kad visus finansinius metus vykdoma biudžeto stebėsena padėjo išlaikyti aukštą biudžeto įvykdymo rodiklį – 98,80 %;

         Įsipareigojimai ir perkėlimai

                  5.

                  nustato, atsižvelgdamas į agentūros 2011 m. metinę atskaitą, kad 2011 m. agentūra naudojo tik nediferencijuotuosius asignavimus;

                  6.

                  pripažįsta, remdamasis Audito Rūmų ataskaita, kad dėl Vokietijai taikomo šalies koeficiento sumažėjimo 2010 m. birželio mėn. susidarė didelis agentūros I antraštinės dalies (Personalo išlaidos) asignavimų 2011 m. perteklius ir kad maždaug 3 mln. EUR (7 % asignavimų) buvo perkelti iš I antraštinės dalies į įvairias III antraštinės dalies (Veiklos išlaidos) biudžeto eilutes, nepaisant mažo mokėjimų asignavimų įgyvendinimo lygio pagal šias eilutes; vis dėlto pažymi, kad šis svarbus perkėlimas iš vienos antraštinės dalies į kitą, kuris gerokai pakeitė biudžeto struktūrą, nebuvo pateiktas agentūros valdančiajai tarybai patvirtinti; ragina agentūrą informuoti biudžeto įvykdymą tvirtinančią instituciją apie veiksmus, kurių ji ėmėsi, nes ši padėtis prieštarauja biudžeto konkretumo principui;

                  7.

                  atkreipia dėmesį į tai, kad dėl perkėlimo III antraštinės dalies asignavimai padidėjo iki 13,7 mln. EUR ir kad 2011 m. pabaigoje 7,8 mln. EUR buvo perkelta į 2012 m., taip pat kad perkelta suma sudaro 56,9 % padidintos sumos; reikalauja, kad agentūra informuotų biudžeto įvykdymą tvirtinančią instituciją apie veiksmus, kurių ji ėmėsi siekdama sumažinti didelį perkėlimų lygį, nes ši padėtis prieštarauja biudžeto metinio periodiškumo principui;

                  8.

                  remdamasis metine veiklos atskaita pastebi, kad bendras įsipareigojimų asignavimų panaudojimo lygis pasiekė 148 450 344,53 EUR, iš jų 121 966 394,59 EUR buvo įsipareigota, o 26 483 949,94 EUR, skirtų kredito asignavimams iš asignuotųjų pajamų, buvo savaime perkelti į kitus metus pagal agentūros finansinio reglamento 10 straipsnį; pastebi, kad šis perkėlimas sudaro 17,8 % bendros sumos; ragina agentūrą informuoti biudžeto įvykdymą tvirtinančią instituciją apie veiksmus, kurių ji ėmėsi siekdama sumažinti didelį perkėlimų lygį, nes ši padėtis prieštarauja biudžeto metinio periodiškumo principui; prašo, kad Komisija kuo greičiau pateiktų pasiūlymą, kuris padėtų išspręsti prieštaravimą tarp metinio periodiškumo principo ir poreikio finansuoti daugiamečius sertifikavimo projektus;

         Priežiūros ir kontrolės sistemos

                  9.

                  pripažįsta, remdamasis Audito Rūmų ataskaita, kad agentūrai reikia toliau gerinti ilgalaikio turto valdymą; ragina agentūrą skubiai informuoti biudžeto įvykdymą tvirtinančią instituciją apie veiksmus, kurių imtasi siekiant pagerinti inventorinių sąrašų sistemą ir vidinių IT projektų išlaidų finansinį valdymą;

                  10.

                  susirūpinęs pažymi, kad 2011 m. pabaigoje agentūros banko sąskaitų likučiai sudarė 55 mln. EUR (2010 m. – 49 mln. EUR) tik viename banke; atkreipia dėmesį į agentūros ketinimą atidaryti banko sąskaitą bent dviejuose bankuose, kaip rekomendavo Audito Rūmai; pažymi agentūros ketinimą šiuo tikslu 2013 m. pradžioje pradėti derybų konkurso procedūrą; ragina agentūrą informuoti biudžeto įvykdymą tvirtinančią instituciją apie veiksmų, kurių ji ėmėsi siekdama sumažinti finansinę riziką, užbaigimą;

         Interesų konfliktas ir skaidrumas

                  11.

                  palankiai vertina tai, kad Audito Rūmai atliko auditą, skirtą keturiose Europos agentūrose, įskaitant Europos aviacijos saugos agentūrą, taikomai interesų konfliktų valdymo politikai ir procedūroms įvertinti, ir pateikė audito rezultatus Audito Rūmų specialiojoje ataskaitoje Nr. 15/2012;

                  12.

                  apgailestauja dėl to, kad pagal Audito Rūmų išvadas, padarytas užbaigus tyrimus vietoje (2011 m. spalio mėn.), agentūra netinkamai valdė interesų konfliktų situacijas; be to, apgailestauja, kad agentūra neturi jokios interesų konfliktų valdymo politikos;

                  13.

                  pakartoja, kad agentūra turėtų susilaikyti ir nepavesti darbuotojui, kuris anksčiau dirbo orlaivių gamybos įmonėje, atlikti orlaivių, prie kurių jis dirbo toje įmonėje, sertifikavimo, nes tai gali sukelti interesų konfliktą; pažymi, kad bent vienu sertifikavimo atveju tokia padėtis susidarė; atkreipia dėmesį į tai, kad kolegialumo principas vykdant techninius vertinimus ir priimant sprendimus savaime nėra pakankamas, kad būtų išvengta interesų konfliktų rizikos;

                  14.

                  pažymi, kad agentūra po Audito Rūmų audito ir Specialiosios ataskaitos Nr. 15/2012 paskelbimo ėmėsi nemažai veiksmų, visų pirma:

                              —

                              2012 m. rugpjūčio 1 d. agentūra priėmė persvarstytą „Elgesio kodeksą, skirtą EASA darbuotojams“, kuris apima dovanų ir svetingumo, taip pat interesų konfliktų prevencijos ir mažinimo politiką, atsižvelgia į Audito Rūmų rekomendacijas ir atitinka OECD gaires; pažymi, kad įgyvendinant interesų konfliktų politiką reikia, kad visi vadovai, vykdomojo komiteto nariai ir atsakingas pareigas einantys darbuotojai ir išorės ekspertai, dalyvaujantys pagrindinėje agentūros veikloje, užpildytų interesų deklaraciją; be to, prašo, kad ne tik darbuotojų, bet ir vadovų bei išorės ekspertų interesų deklaracijos būtų skelbiamos EASA interneto svetainėje,

                              —

                              2012 m. rugpjūčio 1 d. agentūra įsteigė Etikos komitetą tam, kad jis užtikrintų nepriklausomą, nešališką ir objektyvų agentūros darbuotojų interesų deklaracijų vertinimą, kad teiktų paramą vadovams vertinant užpildytas interesų deklaracijas ir spręstų visus etikos komitetui pateiktus klausimus; Etikos komitetas dabar dirba visu pajėgumu, po to, kai jis patvirtino savo Darbo tvarkos taisykles, kurios, be kita ko, apima detalius agentūros personalo interesų deklaracijų vertinimo ir analizės kriterijus; pažymi, kad Valdančiosios tarybos nariai nenori pasirašyti interesų deklaracijos; ragina imtis veiksmų šiam klausimui spręsti ir prašo, kad Valdančiosios tarybos pirmininkas informuotų apie šią padėtį biudžeto įvykdymą tvirtinančią instituciją,

                              —

                              šiuo metu (2013 m. sausio mėn.) agentūra įgyvendina interesų konfliktų politiką, taip pat ir tokiomis priemonėmis, kaip privalomas visiems agentūros darbuotojams skirtas išorės konsultantų mokymas ir nuolatiniai įvadiniai mokymai naujiems agentūros darbuotojams,

                              —

                              2012 m. rugpjūčio 1 d. panašus elgesio kodeksas buvo parengtas Apeliacinei tarybai, o iki 2013 m. vasario pabaigos Apeliacinės tarybos nariams išorės konsultavimo įmonė surengs mokymus,

                              —

                              2012 m. birželio mėn. agentūra pateikė pasiūlymą parengti elgesio kodeksą savo Valdančiajai tarybai; vėliau Komisija, agentūrai pritariant, ėmėsi iniciatyvos, kad Valdančioji taryba patvirtintų elgesio kodeksą,

                        reikalauja, kad agentūra toliau įgyvendintų Audito Rūmų rekomendacijas, kad būtų išvengta bet kokio interesų konflikto įvairiose jos valdymo struktūrose, ir praneštų biudžeto įvykdymą tvirtinančiai institucijai apie minėtos politikos ir procedūrų įgyvendinimą, taip pat apie bet kokius tolesnius veiksmus, susijusius su interesų konflikto valdymu;

                  15.

                  ragina agentūrą į savo metines veiklos ataskaitas įtraukti specialų skirsnį, kuriame būtų aprašomi veiksmai, kurių imtasi interesų konfliktams išvengti ir jiems valdyti, ir, be kita ko, būtų nurodyta:

                              —

                              tikrintų interesų konfliktų atvejų skaičius,

                              —

                              darbuotojų perėjimo iš viešojo sektoriaus į privatųjį atvejų skaičius,

                              —

                              priemonės, kurių imtasi pagal kiekvieno atvejo kategoriją,

                              —

                              vykdytų pasitikėjimo pažeidimo procedūrų skaičius ir jų rezultatai,

                              —

                              taikytos sankcijos;

                  16.

                  pripažįsta, kad agentūros vykdomojo direktoriaus ir keturių kitų direktorių gyvenimo aprašymai ir jų interesų deklaracijos dabar pateikiami agentūros interneto svetainėje; pabrėžia agentūros pastangas suteikti daugiau skaidrumo, bet ir toliau laikosi nuomonės, kad šios nuostatos turėtų būti taikomos visiems ekspertams ir darbuotojams, kurie įtraukti į orlaivių sertifikavimo procesą, kaip buvo pareikšta vykdant 2010 m. biudžeto įvykdymo procedūrą; ragina agentūrą kuo greičiau informuoti biudžeto įvykdymą tvirtinančią instituciją apie pažangą, padarytą šiuo klausimu;

                  17.

                  apgailestauja dėl to, kad nei Valdančiosios tarybos narių ir stebėtojų gyvenimo aprašymai (kuriuose būtų nurodyta bent profesinė patirtis), nei interesų deklaracijos nėra skelbiami agentūros interneto svetainėje, kaip buvo reikalaujama vykdant ankstesnę biudžeto įvykdymo procedūrą; ragina agentūrą ir jos Valdančiąją tarybą nedelsiant imtis veiksmų šiai padėčiai ištaisyti;

         Vidaus auditas

                  18.

                  pripažįsta, atsižvelgdamas į metinę ataskaitą dėl 2011 m. vidaus audito, kad 2011 m. Vidaus audito tarnyba (VAT) įvertino agentūros pažangą, padarytą įgyvendinant tarnybos rekomendacijas, pateiktas 2006 m. atlikus Komisijos vidaus kontrolės standartų įgyvendinimo auditą, 2007 m. numačius tolesnes priemones, 2008 m. atlikus pajamų ir tiesioginių išlaidų auditą ir 2009 m. – žmogiškųjų išteklių valdymo auditą; be to, pažymi, kad VAT patvirtino, kad 16 iš 18 rekomendacijų buvo tinkamai ir veiksmingai įgyvendintos; ragina agentūrą teikti biudžeto įvykdymą tvirtinančiai institucijai informaciją apie veiksmus, kurių imtasi siekiant įgyvendinti dvi likusias rekomendacijas;

         Įdarbinimo procedūros

                  19.

                  remdamasis MVA pažymi, kad 2011 m. agentūra sudarė 85 naujas darbo sutartis ir kad metų pabaigoje agentūroje iš viso dirbo 642 darbuotojai;

                  20.

                  pripažįsta, atsižvelgdamas į Audito Rūmų ataskaitą, kad agentūrai reikia toliau gerinti darbuotojų atrankos procedūrų skaidrumą; ragina agentūrą informuoti biudžeto įvykdymą tvirtinančią instituciją apie veiksmus, kurių ji ėmėsi siekdama patobulinti įdarbinimo procedūras;

                  21.

                  primena agentūrai, kaip svarbu užtikrinti tinkamus patikrų grupių ir komandų vadovų mokymo ir kvalifikacijos suteikimo kriterijus; ragina agentūrą toliau dėti pastangas šioje srityje;

                  22.

                  pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2013 m. balandžio 17 d. rezoliucijoje (7) dėl agentūrų veiklos, finansų valdymo ir kontrolės.

         (1)  OL C 388, 2012 12 15, p. 53.

         (2)  OL L 248, 2002 9 16, p. 1.

         (3)  OL L 298, 2012 10 26, p. 1.

         (4)  OL L 79, 2008 3 19, p. 1.

         (5)  OL L 357, 2002 12 31, p. 72.

         (6)  OL L 286, 2012 10 17, p. 175.

         (7)  Priimti tekstai, P7_TA(2013)0134 (žr. šio Oficialiojo leidinio p. 374).


title: 2013/571/ES: 2013 m. balandžio 17 d. Europos Parlamento sprendimas dėl Europos cheminių medžiagų agentūros 2011 finansinių metų sąskaitų uždarymo

text:
16.11.2013

               LT

               Europos Sąjungos oficialusis leidinys

               L 308/215

         EUROPOS PARLAMENTO SPRENDIMAS
   2013 m. balandžio 17 d.
   dėl Europos cheminių medžiagų agentūros 2011 finansinių metų sąskaitų uždarymo
   (2013/571/ES)
   EUROPOS PARLAMENTAS,

               —

               atsižvelgdamas į Europos cheminių medžiagų agentūros 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos cheminių medžiagų agentūros 2011 finansinių metų metinių finansinių ataskaitų su Agentūros atsakymais (1),

               —

               atsižvelgdamas į Tarybos 2013 m. vasario 12 d. rekomendaciją (05753/2013 – C7–0041/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į Europos Parlamento ir Tarybos reglamentą (EB) Nr. 1907/2006, įsteigiantį Europos cheminių medžiagų agentūrą (4), ypač į jo 97 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą ir į Aplinkos, visuomenės sveikatos ir maisto saugos komiteto nuomonę (A7–0097/2013),

               1.

               pritaria Europos cheminių medžiagų agentūros 2011 finansinių metų sąskaitų uždarymui;

               2.

               paveda Pirmininkui perduoti šį sprendimą Europos cheminių medžiagų agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 388, 2012 12 15, p. 73.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 396, 2006 12 30, p. 1.

      (5)  OL L 357, 2002 12 31, p. 72.


title: 2009 m. gruodžio 15 d. Komisijos sprendimas, kuriuo iš dalies keičiamas Bulgarijos ir Rumunijos stojimo akto VI priedo priedėlis dėl tam tikrų Bulgarijos pieno perdirbimo įmonių (pranešta dokumentu Nr. C(2009) 9976) (Tekstas svarbus EEE)

text:
16.12.2009

               LT

               Europos Sąjungos oficialusis leidinys

               L 330/93

      KOMISIJOS SPRENDIMAS

   2009 m. gruodžio 15 d.
   kuriuo iš dalies keičiamas Bulgarijos ir Rumunijos stojimo akto VI priedo priedėlis dėl tam tikrų Bulgarijos pieno perdirbimo įmonių
   (pranešta dokumentu Nr. C(2009) 9976)
   (Tekstas svarbus EEE)
   (2009/962/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į Bulgarijos ir Rumunijos stojimo aktą, ypač į jo VI priedo 4 skyriaus B skirsnio f punkto pirmą pastraipą,
   kadangi:

               (1)

               Bulgarijos ir Rumunijos stojimo aktu Bulgarijai buvo suteiktas pereinamasis laikotarpis, per kurį tam tikros pieno perdirbimo įmonės pasirengtų laikytis 2004 m. balandžio 29 d. Europos Parlamento ir Tarybos reglamento (EB) Nr. 853/2004, nustatančio konkrečius gyvūninės kilmės maisto produktų higienos reikalavimus (1), nuostatų.

               (2)

               Bulgarija pateikė garantijas, kad dvidešimt viena pieno perdirbimo įmonė baigė modernizavimo procesą ir dabar visiškai atitinka Sąjungos teisės aktus. Trylikai iš šių įmonių leidžiama priimti ir neatskyrus perdirbti ES reikalavimus atitinkantį ir jų neatitinkantį žalią pieną. Viena iš šių trylikos įmonių jau buvo įtraukta į VI priedo priedėlio I skyriaus sąrašą. Todėl dvylika įmonių reikėtų įtraukti į VI priedo priedėlio I skyriaus sąrašą.

               (3)

               Todėl Bulgarijos ir Rumunijos stojimo akto VI priedo priedėlį reikėtų atitinkamai iš dalies pakeisti.

               (4)

               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ SPRENDIMĄ:
   1 straipsnis
   Bulgarijos ir Rumunijos stojimo akto VI priedo priedėlis iš dalies keičiamas pagal šio sprendimo priedą.
   2 straipsnis
   Šis sprendimas skirtas valstybėms narėms.

      Priimta Briuselyje 2009 m. gruodžio 15 d.

            Komisijos vardu

         Androulla VASSILIOU

            Komisijos narė

      (1)  OL L 139, 2004 4 30, p. 55.

      PRIEDAS
      Į Bulgarijos ir Rumunijos stojimo akto VI priedo priedėlio I skyrių papildomai įrašoma:

                     Nr.

                     Veterinarinis Nr.

                     Įmonės pavadinimas

                     Miestas / gatvė arba kaimas / regionas

                     „65.

                     BG 2412037

                     „Stelimeks“ EOOD

                     s. Asen

                     66.

                     0912015

                     „Anmar“ OOD

                     s.Padina
                     obsht.Ardino

                     67.

                     0912016

                     OOD „Persenski“

                     s.Zhaltusha
                     obsht.Ardino

                     68.

                     1012014

                     ET„Georgi Gushterov DR“

                     s. Yahinovo

                     69.

                     1012018

                     „Evro miyt end milk“ EOOD

                     gr.Kocherinovo
                     obsht. Kocherinovo

                     70.

                     1112017

                     ET „Rima-Rumen Borisov“

                     s.Vrabevo

                     71.

                     1312023

                     „Inter-D“ OOD

                     s.Kozarsko

                     72.

                     1612049

                     „Alpina-Milk“EOOD

                     s.Zhelyazno

                     73.

                     1612064

                     OOD„Ikay“

                     s. Zhitnitsa
                     osht.Kaloyanovo

                     74.

                     2112008

                     MK „Rodopa milk“

                     s. Smilyan
                     obsht.Smolyan

                     75.

                     2412039

                     „Penchev“EOOD

                     gr.Chirpan
                     ul.„Septemvriytsi“ 58

                     76.

                     2512021

                     „Keya-Komers-03“ EOOD

                     s. Svetlen“


title: 2006/536/EB,Euratomas: 2005 m. vasario 21 d. Tarybos ir Komisijos sprendimas dėl Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Moldovos Respublikos partnerystę, atsižvelgiant į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimą į Europos Sąjungą, protokolo sudarymo

text:
16.8.2006

               LT

               Europos Sąjungos oficialusis leidinys

               L 224/14

      TARYBOS IR KOMISIJOS SPRENDIMAS

   2005 m. vasario 21 d.
   dėl Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Moldovos Respublikos partnerystę, atsižvelgiant į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimą į Europos Sąjungą, protokolo sudarymo
   (2006/536/EB, Euratomas)
   EUROPOS SĄJUNGOS TARYBA IR EUROPOS BENDRIJŲ KOMISIJA,
   atsižvelgdamos į Europos bendrijos steigimo sutartį, ypač į jos 44 straipsnio 2 dalį, 47 straipsnio 2 dalies paskutinį sakinį, 55 straipsnį, 57 straipsnio 2 dalį, 71 straipsnį, 80 straipsnio 2 dalį, 93, 94, 133 ir 181a straipsnius kartu su 300 straipsnio 2 dalies antruoju sakiniu ir 300 straipsnio 3 dalies pirmąja pastraipa,
   atsižvelgdamos į Europos atominės energijos bendrijos steigimo sutartį, ypač į jos 101 straipsnio antrąją pastraipą,
   atsižvelgdamos į 2003 m. Stojimo sutartį, ypač į jos 2 straipsnio 3 dalį,
   atsižvelgdamos į 2003 m. Stojimo aktą, ypač į jo 6 straipsnio 2 dalį,
   atsižvelgdamos į Komisijos pasiūlymą,
   atsižvelgdamos į Europos Parlamento nuomonę (1),
   atsižvelgdamos į Tarybos pritarimą pagal Europos atominės energijos steigimo sutarties 101 straipsnį,
   kadangi:

               (1)

               Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Moldovos Respublikos partnerystę, atsižvelgiant į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimą į Europos Sąjungą, protokolas buvo pasirašytas Europos Bendrijų ir valstybių narių vardu 2004 m. balandžio 30 d.

               (2)

               Kol protokolas įsigalios, jis taikomas laikinai nuo 2004 m. gegužės 1 d.

               (3)

               Protokolas turėtų būti patvirtintas,

         NUSPRENDĖ:
   1 straipsnis
   Europos bendrijos, Europos atominės energijos bendrijos ir valstybių narių vardu patvirtinamas Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Moldovos Respublikos partnerystę, atsižvelgiant į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimą į Europos Sąjungą, protokolas.
   Protokolo tekstas pridedamas prie šio sprendimo (2).
   2 straipsnis
   Europos bendrijos ir jos valstybių narių vardu Tarybos pirmininkas pateikia protokolo 4 straipsnyje numatytą pranešimą. Europos atominės energijos bendrijos vardu tokį pranešimą tuo pat metu pateikia Komisijos pirmininkas.

      Priimta Briuselyje, 2005 m. vasario 21 d.

            Tarybos vardu

            Pirmininkas

         J. ASSELBORN

            Komisijos vardu

            Pirmininkas

         J. M. BARROSO

      (1)  OL C 174 E, 2005 7 14, p. 43.

      (2)  Žr. šio Oficialiojo leidinio 10 p.


title: 2012/600/ES: 2012 m. gegužės 10 d. Europos Parlamento sprendimas dėl Europos operatyvaus bendradarbiavimo prie Europos Sąjungos valstybių narių išorės sienų valdymo agentūros 2010 finansinių metų biudžeto įvykdymo patvirtinimo

text:
17.10.2012

               LT

               Europos Sąjungos oficialusis leidinys

               L 286/288

         EUROPOS PARLAMENTO SPRENDIMAS
   2012 m. gegužės 10 d.
   dėl Europos operatyvaus bendradarbiavimo prie Europos Sąjungos valstybių narių išorės sienų valdymo agentūros 2010 finansinių metų biudžeto įvykdymo patvirtinimo
   (2012/600/ES)
   EUROPOS PARLAMENTAS,

               —

               atsižvelgdamas į Europos operatyvaus bendradarbiavimo prie Europos Sąjungos valstybių narių išorės sienų valdymo agentūros 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos operatyvaus bendradarbiavimo prie ES valstybių narių išorės sienų valdymo agentūros 2010 finansinių metų galutinių metinių ataskaitų kartu su Agentūros atsakymais (1),

               —

               atsižvelgdamas į Tarybos 2012 m. vasario 21 d. rekomendaciją (06083/2012 – C7-0051/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2004 m. spalio 26 d. Tarybos reglamentą (EB) Nr. 2007/2004, įsteigiantį Europos operatyvaus bendradarbiavimo prie Europos Sąjungos valstybių narių išorės sienų valdymo agentūrą (3), ypač į jo 30 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A7-0133/2012),

               1.

               patvirtina Europos operatyvaus bendradarbiavimo prie Europos Sąjungos valstybių narių išorės sienų valdymo agentūros vykdomajam direktoriui, kad Agentūros 2010 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos operatyvaus bendradarbiavimo prie Europos Sąjungos valstybių narių išorės sienų valdymo agentūros direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 366, 2011 12 15, p. 39.

      (2)  OL L 248, 2002 9 16, p. 1.

      (3)  OL L 349, 2004 11 25, p. 1.

      (4)  OL L 357, 2002 12 31, p. 72.
   PRIEDAS

      PASTARAISIAIS METAIS EUROPOS PARLAMENTO PATEIKTOS REKOMENDACIJOS

               FRONTEX

               2006 m.

               2007 m.

               2008 m.

               2009 m.

               Veikla

               Nepateikta

               Nepateikta

                           —

                           Ragina Agentūrą savo darbo programą skubiai susieti su savo finansų įstaiga; Agentūra, nepaisydama to, kad pagrindiniame jos reglamente šios nuostatos nebuvo, patvirtino daugiametį 2010–2013 m. laikotarpio planą,

                           —

                           ragina Agentūrą atlikti diachronišką veiklos, vykdytos šiais ir ankstesniais metais, analizę.

                           —

                           Ragina Agentūrą savo darbo programą susieti su savo finansinėmis prognozėmis,

                           —

                           ragina Agentūrą pateikti operacijų, atliktų metais, kurių biudžeto įvykdymas tvirtinamas, palyginimą su ankstesnių finansinių metų operacijomis,

                           —

                           ragina Agentūrą teikti informaciją apie savo veiklos poveikį ir apie jį informuoti biudžeto įvykdymą tvirtinančią instituciją.

               Biudžeto ir finansų valdymas

                           —

                           Teisiniai įsipareigojimai prisiimti prieš prisiimant biudžetinius įsipareigojimus,

                           —

                           nebuvo griežtai laikomasi biudžeto metinio periodiškumo ir konkretumo principų: į kitus metus perkeltos lėšos sudarė daugiau kaip 70 % visų ir beveik 85 % veiklos išlaidų.

                           —

                           Nuolat nustatomos tos pačios Agentūros įsipareigojimų sistemos problemos: biudžetiniai įsipareigojimai prisiimti po to, kai buvo prisiimti teisiniai įsipareigojimai (25 atvejais), o dotacijų susitarimai su šalimis partnerėmis pasirašyti jau pradėjus įgyvendinti veiksmus arba juos užbaigus,

                           —

                           Agentūros veiklos programavimo ir stebėsenos trūkumai (nepanaudota 70 % turėtų asignavimų; įsipareigojimų asignavimų perkėlimai atlikti atsižvelgiant į perdėtus išlaidų apskaičiavimus).

                           —

                           Ragina Agentūrą tinkamai atlikti savo funkciją ir toliau gerinti savo finansų valdymą,

                           —

                           ragina Agentūrą nustatyti problemos priežastis siekiant pagerinti savo finansų valdymą, susijusį su valstybių narių įsipareigotų išlaidų kompensavimu,

                           —

                           Agentūra turėtų pradėti taikyti veiksmingą sutartyse numatytų terminų numatymo ir stebėsenos sistemą; vykdyti savo veiklos rizikos vertinimą; taikyti diferencijuotų asignavimų sistemą būsimuose biudžetuose tam, kad sumažintų didelį asignavimų perkėlimo ir panaikinimo lygį; vengti teisinių įsipareigojimų prisiėmimo nepatvirtinus atitinkamų biudžetinių įsipareigojimų; vengti įdarbinimo procedūrų neatitikimo taisyklėms (skaidrumas ir nediskriminacinės procedūros).

                           —

                           Ragina Agentūrą pagerinti asignavimų panaudojimo lygį nustatant tinkamas instrukcijas ir procedūras, skirtas taikyti atliekant galimų perkėlimų į kitą laikotarpį analizę, tam, kad būtų kiek įmanoma sumažinta perkeliamų asignavimų suma,

                           —

                           yra susirūpinęs, kad Agentūra turėjo panaikinti asignavimus (13 900 000 EUR 2009 m., 13 000 000 EUR 2008 m.),

                           —

                           didelis perkeltų arba panaikintų asignavimų lygis reiškia, kad Agentūra nesugeba valdyti tokio didelio biudžeto padidėjimo, taigi ragina Agentūrą pateikti EP išsamesnę informaciją apie būsimų įsipareigojimų įvykdomumą,

                           —

                           ragina Agentūrą pagerinti savo dotacijų valdymą.

               Žmogiškieji ištekliai

               Nepateikta

               Nepateikta

               Spęstini įdarbinimo procedūrų klausimai.

               Nepateikta

               Vidaus auditas

               Nepateikta

               Nepateikta

               Ragina Agentūrą įgyvendinti 4 iš 23 VAT pateiktų rekomendacijų: t. y. baigti rengti pareigų aprašymus ir nustatyti darbuotojams tikslus, padidinti saugumą, pagerinti pašto registraciją, sugriežtinti dotacijų valdymo procesą ir užtikrinti atitiktį Finansiniam reglamentui.

               Pripažįsta, kad iš 19 rekomendacijų, kurias pateikė VAT, 6 rekomendacijos įgyvendintos tinkamai ir veiksmingai, 10 rekomendacijų vis dar įgyvendinamos ir 3 rekomendacijos jau įgyvendintos, bet jas vis dar turi patikrinti VAT.

          ---documentbreak---

               17.10.2012

               LT

               Europos Sąjungos oficialusis leidinys

               L 286/290

         EUROPOS PARLAMENTO REZOLIUCIJA
   2012 m. gegužės 10 d.
   su pastabomis, sudarančiomis neatskiriamą sprendimo dėl Europos operatyvaus bendradarbiavimo prie Europos Sąjungos valstybių narių išorės sienų valdymo agentūros 2010 finansinių metų biudžeto įvykdymo patvirtinimo dalį
   EUROPOS PARLAMENTAS,

               —

               atsižvelgdamas į Europos operatyvaus bendradarbiavimo prie Europos Sąjungos valstybių narių išorės sienų valdymo agentūros 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos operatyvaus bendradarbiavimo prie ES valstybių narių išorės sienų valdymo agentūros 2010 finansinių metų galutinių metinių ataskaitų kartu su Agentūros atsakymais (1),

               —

               atsižvelgdamas į Tarybos 2012 m. vasario 21 d. rekomendaciją (06083/2012 – C7-0051/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2004 m. spalio 26 d. Tarybos reglamentą (EB) Nr. 2007/2004, įsteigiantį Europos operatyvaus bendradarbiavimo prie Europos Sąjungos valstybių narių išorės sienų valdymo agentūrą (3), ypač į jo 30 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A7-0133/2012),

               A.

               kadangi Audito Rūmai pranešė, jog jiems pateiktas pagrįstas patikinimas, kad 2010 finansinių metų metinės finansinės ataskaitos patikimos, o ataskaitose atspindimos operacijos yra teisėtos ir tvarkingos;

               B.

               kadangi Parlamentas 2011 m. gegužės 10 d. Europos operatyvaus bendradarbiavimo prie Europos Sąjungos valstybių narių išorės sienų valdymo agentūros vykdomajam direktoriui patvirtino, kad Agentūros 2009 finansinių metų biudžetas įvykdytas (5), ir savo rezoliucijoje, pridedamoje prie sprendimo dėl biudžeto įvykdymo patvirtinimo, be kita ko:

                           —

                           ragino Agentūrą padidinti asignavimų panaudojimo lygį nustatant tinkamas instrukcijas ir procedūras, skirtas taikyti atliekant galimų perkėlimų į kitą laikotarpį analizę, tam, kad būtų kiek įmanoma sumažinta perkeliamų asignavimų suma,

                           —

                           buvo susirūpinęs dėl to, kad Agentūra turėjo panaikinti asignavimus (13 900 000 EUR 2009 m. ir 13 000 000 EUR 2008 m.),

                           —

                           ragino Agentūrą pateikti operacijų, atliktų metais, kurių biudžeto įvykdymas tvirtinamas, palyginimą su ankstesnių finansinių metų operacijomis,

               C.

               kadangi bendras Agentūros 2010 m. biudžetas buvo 93 200 000 EUR, t. y. 4,95 % didesnis, palyginti su 2009 finansiniais metais, ir kadangi pradinis Sąjungos įnašas į Agentūros 2010 m. biudžetą buvo 83 000 000 EUR, palyginti su 78 000 000 EUR 2009 m. (6), t. y. 6,41 % mažesnis,

      Biudžeto ir finansų valdymas

               1.

               primena, kad pradinis Sąjungos įnašas į Agentūros 2010 m. biudžetą sudarė 83 000 000 EUR; vis dėlto pažymi, kad, susigrąžinus perviršį, jis buvo papildytas 2 550 000 EUR suma, taigi visas Sąjungos įnašas 2010 m. sudarė 85 550 000 EUR;

               2.

               nustato iš galutinai priimto Sąjungos bendrojo 2010 finansinių metų biudžeto, kad Sąjungos 2010 m. asignavimus pagal I antraštinę dalį (Personalo išlaidos) ir II antraštinę dalį (Administravimas) sudarė 23 633 000 EUR įsipareigojimų asignavimų ir 19 000 000 EUR mokėjimų asignavimų; taip pat pažymi, kad pagal III antraštinę dalį (Veiklos išlaidos) asignavimus sudarė 59 367 000 EUR įsipareigojimų asignavimų ir 38 000 000 EUR mokėjimų asignavimų;

               3.

               atkreipia dėmesį į tai, jog bendrojoje ataskaitoje nurodyta, kad 2010 m. Agentūra panaudojo 95 % savo turėto įsipareigojimų asignavimų biudžeto ir kad jų panaudojimo pagal atskiras antraštines dalis skirtumai buvo nedideli, pvz., I antraštinė dalis – 99 %, II antraštinė dalis – 80 % ir III antraštinė dalis – 97 %;

               4.

               nustato, remdamasis galutine finansine ataskaita, kad 2010 m. biudžete mokėjimų lygis padidėjo iki 69 %, palyginti su 61 % 2009 m.; be to, pažymi, kad Agentūros 2010 m. veiklos biudžeto mokėjimų lygis pasiekė 79 %, palyginti su 65 % 2009 m.;

      Perkelti asignavimai

               5.

               yra susirūpinęs, kad Audito Rūmai nuo 2006 m. vis praneša apie perkėlimus; visų pirma pažymi, kad 2010 m. 26 500 000 mln. EUR suma, sudaranti 28 % turimų biudžeto lėšų, buvo perkelta į 2011 m. ir tik 12 000 000 mln. EUR iš šios sumos buvo pagrįsti mokėtinomis sumomis; ragina Agentūrą pateikti informaciją biudžeto įvykdymo patvirtinimo institucijai ne vėliau kaip iki 2012 m. gruodžio 15 d.; atkreipia dėmesį į Agentūros paaiškinimus, t. y. į būtinybę užtikrinti agentūros operatyvinės veiklos tęstinumą ir skirti lėšų dislokavimui pirmąjį kitų metų ketvirtį; pakartoja, kad turėtų būti labai apribotas asignavimų perkėlimas ir kad jis neturėtų daryti neigiamo poveikio patikimo finansų valdymo praktikai; ragina Agentūrą ateityje vadovautis metinio periodiškumo principu;

               6.

               dar kartą pabrėžia, kad didelis perkeltų arba panaikintų asignavimų lygis reiškia, kad Agentūra nesugeba valdyti tokio didelio biudžeto padidėjimo; svarsto, ar nebūtų atsakingiau, jei biudžeto valdymo institucija, priimdama sprendimus dėl Agentūros biudžeto padidinimo, ateityje atidžiau atsižvelgtų į tai, kiek reikia laiko pradėti vykdyti naują veiklą; taigi ragina Agentūrą pateikti EP išsamesnę informaciją apie būsimų įsipareigojimų įvykdomumą;

               7.

               supranta, kad Agentūros jungtinės operacijos yra nuolatinio arba ilgalaikio pobūdžio, todėl atitinkamų įsipareigojimų vykdymą neišvengiamai tenka nukelti į kitus metus; vis dėlto ragina Agentūrą toliau stengtis kiek įmanoma sumažinti į kitus metus perkeliamų asignavimų sumą gerinant jungtinių operacijų stebėseną tam, kad dotacijų sumas būtų galima patikslinti kuo anksčiau;

               8.

               atkreipia dėmesį į kai kuriuos veiksmus dėl Agentūros vadinamųjų REM (priemonių einamųjų išlaidų) dokumentų persvarstymo 2010 m. siekiant pagerinti programavimą ir stebėseną;

      Apskaitos sistema

               9.

               vertina Audito Rūmų pastabas dėl trūkumų, susijusių su Agentūros apskaitos sistema; atkreipia dėmesį į tai, kad šią sistemą vis dar turi patvirtinti apskaitos pareigūnas, kaip reikalaujama Finansiniame reglamente; vis dėlto atkreipia dėmesį į Agentūros atsakymą, kuriame teigiama, kad 2011 m. pradžioje ji pradėjo finansinių veiklos procesų apibrėžimo projektą ir kad patvirtinimas turėjo būti baigtas 2011 m. antroje pusėje; todėl ragina Audito Rūmus nebūgštauti dėl šio punkto;

               10.

               atkreipia dėmesį į Audito Rūmų pastabas dėl tiekėjų žiniaraščių ir atitinkamų Agentūros registrų suderinimo sistemos trūkumų; atkreipia dėmesį į Agentūros atsakymą, kad dauguma viešųjų įstaigų neturi centralizuotų apskaitos sistemų ir kai kurios iš jų neveda kaupiamosios apskaitos, todėl sunku suderinti pardavėjų pateikiamus balanso duomenis; pažymi Agentūros įsipareigojimą kreiptis į nacionalines valdžios institucijas siekiant stengtis įgyvendinti alternatyvias procedūras tam, kad galėtų suderinti savo ir tiekėjų duomenims; ragina Agentūrą reguliariai informuoti biudžeto įvykdymą tvirtinančią instituciją apie pažangą, padarytą kartu su nacionalinės valdžios institucijomis sprendžiant šį klausimą;

               11.

               ragina Audito Rūmus savo ataskaitoje dėl Agentūros metinių 2011 finansinių metų ataskaitų kuo išsamiau įvertinti veiklos biudžeto išlaidas, susijusias su agentūros siekiamais tikslais, ir su jos laimėjimais;

      Viešieji pirkimai ir dotacijos

               12.

               atkreipia dėmesį į tai, jog galutinėse ataskaitose nurodyta, kad Agentūra dalyvauja dviejuose ginčuose, susijusiuose su viešųjų konkursų procedūromis, ir kad konkurso dalyviai pareikalavo atlyginti nuostolius iš viso už 10 794 806 EUR; ragina Agentūrą reguliariai informuoti biudžeto įvykdymą tvirtinančią instituciją apie šių dviejų atvejų sprendimo eigą;

               13.

               žino iš finansinių ataskaitų, kad Agentūra sudarė 751 dotacijų susitarimą arba priėmė specialius sprendimus dėl finansavimo su savo partneriais, kurių bendra suma, susijusi su bendro finansavimo veikla, yra 53 000 000 EUR;

               14.

               be to, pažymi, kad 270 dotacijoms iš 751 dotacijos Agentūra neatliko galutinio mokėjimo ir kad 92 iš šių dotacijų Agentūra išmokėjo 5 100 000 EUR išankstinio finansavimo sumą;

      Dotacijų valdymas

               15.

               ragina Agentūrą atlikti ex-post kontrolę vykdant patikrinimus vietoje;

               16.

               vis dėlto pažymi, kad Agentūra ėmėsi peržiūrėti REM dokumentus, kuriais remiamasi sudarant biudžeto sąmatas ir sprendžiant dėl kompensavimo;

      Žmogiškieji ištekliai

               17.

               nustato iš bendrosios ataskaitos, kad 2010 m. įvykdytos 74 įdarbinimo procedūros; pažymi, kad vyko įdarbinimo procedūros keturiems naujiems etatams nuo 2010 m. užimti, ir tikėjosi, kad jos bus baigtos pirmajame 2011 m. ketvirtyje, ir pažymi, kad 2010 m. pabaigoje Agentūroje iš viso dirbo 294 darbuotojai, o Personalo plane bendras patvirtintų darbuotojų skaičius – 298;

      Veikla

               18.

               ragina Agentūrą toliau gerinti savo veiklos strateginio ir metinio planavimo nuoseklumą; pažymi, kad iš tiesų metinės darbo programos tikslai 2010 m. nėra aiškiai susiję su 2010 m. tikslais, numatytais 2007–2013 m. daugiamečiame plane; primena Agentūrai, kad nesant aiškios įvairių planavimo dokumentų sąsajos ir jų nuoseklumo gali būti daroma neigiama įtaka strateginio plano įgyvendinimui;

               19.

               žino iš bendrosios ataskaitos, kad 2010 m. padidėjo Agentūros biudžetas, sumažėjo bendros veiklos veiksmų finansavimas nuo 48 200 000 EUR iki 47 400 000 EUR, tačiau 27 % iki 6 411 padaugėjo darbuotojo darbo valandų;

               20.

               palankiai vertina Agentūros pastangas gerinant jos veiklos biudžeto stebėseną; pripažįsta, kad 2010 m. lapkričio mėn. buvo dislokuotos pirmosios skubios pasienio intervencijos grupės ir todėl buvo atlikti esminiai Agentūros biudžeto pokyčiai;

               21.

               pažymi, kad agentūros biudžeto įvykdymo patvirtinimas toliau turėtų būti grindžiamas jos visų metų veikla.

      Vidaus auditas

               22.

               pripažįsta, kad 2010 m. Vidaus audito tarnyba (VAT) atliko veiklos planavimo, remiantis vidaus ir išorės suinteresuotų asmenų indėliu, auditą; ypač atkreipia dėmesį į tai, kad šis auditas apėmė:

                           —

                           strateginio planavimo ir metinio veiklos planavimo nuoseklumą,

                           —

                           pasirengimo veiklos planavimui, ypatingą dėmesį skiriant susijusių suinteresuotų subjektų dalyvavimui, procesų tinkamumą,

                           —

                           atsiliepimų apie veiklą rinkimo procesų tinkamumą ir tų atsiliepimų naudojimą rengiantis planavimui ateityje,

                           —

                           suinteresuotų subjektų ad hoc prašymų, susijusių su veiklos planavimu, nagrinėjimo proceso tinkamumą,

               23.

               taigi ragina Agentūrą užtikrinti, kad visi daugiamečio plano tikslai būtų tinkamai ir aiškiai perkelti į metinę darbo programą;

               24.

               palankiai vertina faktą, kad vis dėlto Agentūra savo veiklos planuose aptaria kiekvienos konkrečios operacijos riziką; be to, su džiaugsmu pažymi, kad Agentūra, siekdama geriau parengti kitus veiklos planus, naudojasi vykdant savo veiklą įgyta patirtimi;

               25.

               pripažįsta, kad VAT vis dar turi peržiūrėti, kaip Agentūra įgyvendino septynias labai svarbias ankstesnių VAT auditų rekomendacijas; pažymi, kad šios rekomendacijos visų pirma susijusios su:

                           —

                           2009 m. dotacijų valdymo auditu ir ypač su būtinybės reikalauti dokumento, kad būtų galima įvykdyti mokėjimo prašymą, vertinimu, tikrinimų ir kontrolės politikos parengimu, teisiniu susitarimu su partneriais dėl veiklos planų ir vertinimo kriterijų aprašu,

                           —

                           2008 m. tolesniu vidaus kontrolės sistemos auditu ir visų pirma su atitinkamu personalu, reikalingu siekiant savo tikslų,

                           —

                           2007 m. vidaus kontrolės sistemos auditu ir visų pirma registracijos procedūros, taip pat tikslaus darbo aprašymo bei darbuotojų informavimo persvarstymu;

               26.

               atkreipia dėmesį į savo ankstesniuose pranešimuose dėl biudžeto įvykdymo patvirtinimo pateiktas rekomendacijas, kurios nurodytos šios rezoliucijos priede;

               27.

               pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2012 m. gegužės 10 d. (7) rezoliucijoje dėl agentūrų veiklos, finansų valdymo ir kontrolės.

      (1)  OL C 366, 2011 12 15, p. 39.

      (2)  OL L 248, 2002 9 16, p. 1.

      (3)  OL L 349, 2004 11 25, p. 1.

      (4)  OL L 357, 2002 12 31, p. 72.

      (5)  OL L 250, 2011 9 27, p. 224.

      (6)  OL L 64, 2010 3 12, p. 1016.

      (7)  Priimti tekstai, P7_TA(2012)0164 (žr. šio Oficialiojo leidinio p. 388).


title: 2013/462/ES: 2013 m. liepos 22 d. Tarybos sprendimas dėl Protokolo, kuriuo nustatomos Europos Sąjungos ir Gabono Respublikos žvejybos partnerystės susitarime numatytos žvejybos galimybės ir finansinis įnašas, pasirašymo Europos Sąjungos vardu ir laikino taikymo

text:
20.9.2013

               LT

               Europos Sąjungos oficialusis leidinys

               L 250/1

         TARYBOS SPRENDIMAS
   2013 m. liepos 22 d.
   dėl Protokolo, kuriuo nustatomos Europos Sąjungos ir Gabono Respublikos žvejybos partnerystės susitarime numatytos žvejybos galimybės ir finansinis įnašas, pasirašymo Europos Sąjungos vardu ir laikino taikymo
   (2013/462/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 43 straipsnį kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               2007 m. balandžio 16 d. Taryba patvirtino Gabono Respublikos ir Europos bendrijos žvejybos partnerystės susitarimą (toliau – partnerystės susitarimas) priimdama Reglamentą (EB) Nr. 450/2007 (1).

               (2)

               Paskutinysis šio partnerystės susitarimo (2) protokolas baigė galioti 2011 m. gruodžio 2 d.

               (3)

               Taryba įgaliojo Komisiją derėtis dėl naujojo protokolo, kuriuo ES laivams suteikiamos žvejybos galimybės vandenyse, į kuriuos Gabono Respublika turi suverenias teises arba kurie priklauso jos jurisdikcijai žuvininkystės srityje. Šioms deryboms pasibaigus, 2013 m. balandžio 24 d. buvo parafuotas naujasis protokolas;

               (4)

               kad būtų užtikrintas ES laivų žvejybos operacijų atnaujinimas, naujajame protokole turėtų būti numatyta galimybė kiekvienai Šaliai laikinai jį taikyti nuo jo pasirašymo datos, kol bus užbaigtos jo sudarymui būtinos procedūros;

               (5)

               naujasis protokolas turėtų būti pasirašytas,

         PRIĖMĖ ŠĮ SPRENDIMĄ:
   1 straipsnis
   Įgaliojama Sąjungos vardu pasirašyti Protokolą, kuriuo nustatomos Europos Sąjungos ir Gabono žvejybos partnerystės susitarime numatytos žvejybos galimybės ir finansinis įnašas (toliau – protokolas), su sąlyga, kad minėtas protokolas bus sudarytas.
   Protokolo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti protokolą.
   3 straipsnis
   Protokolas pagal jo 14 straipsnį laikinai taikomas nuo jo pasirašymo dienos, kol bus užbaigtos jo sudarymui būtinos procedūros.
   4 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. liepos 22 d.

            Tarybos vardu

            Pirmininkė

         C. ASHTON

      (1)  2007 m. balandžio 16 d. Tarybos reglamentas (EB) Nr. 450/2007 dėl Gabono Respublikos ir Europos bendrijos žvejybos partnerystės susitarimo sudarymo (OL L 109, 2007 4 26, p. 1).

      (2)  OL L 319, 2006 11 18. p. 17.


title: 2015 m. spalio 26 d. Tarybos sprendimas (ES) 2015/2377 dėl Europos Sąjungos ir Palau Respublikos susitarimo dėl bevizio režimo trumpalaikio buvimo atveju pasirašymo Europos Sąjungos vardu ir laikino taikymo

text:
18.12.2015

               LT

               Europos Sąjungos oficialusis leidinys

               L 332/11

         TARYBOS SPRENDIMAS (ES) 2015/2377
   2015 m. spalio 26 d.
   dėl Europos Sąjungos ir Palau Respublikos susitarimo dėl bevizio režimo trumpalaikio buvimo atveju pasirašymo Europos Sąjungos vardu ir laikino taikymo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 77 straipsnio 2 dalies a punktą kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               Europos Parlamento ir Tarybos reglamentu (ES) Nr. 509/2014 (1) nuoroda į Palau Respubliką perkelta iš Tarybos reglamento (EB) Nr. 539/2001 (2) I priedo į jo II priedą;

               (2)

               po tos nuorodos į Palau Respubliką pateikiama išnaša, kurioje nustatyta, kad vizų reikalavimas netaikomas nuo tos dienos, kai įsigalioja su Europos Sąjunga sudarytinas susitarimas dėl bevizio režimo;

               (3)

               2014 m. spalio 9 d. Taryba priėmė sprendimą, įgaliojantį Komisiją pradėti derybas su Palau Respublika dėl Europos Sąjungos ir Palau Respublikos susitarimo dėl bevizio režimo trumpalaikio buvimo atveju (toliau – Susitarimas) sudarymo;

               (4)

               derybos dėl Susitarimo pradėtos 2014 m. gruodžio 17 d. ir buvo sėkmingai baigtos jo parafavimu pasikeičiant laiškais 2015 m. gegužės 27 d. Palau Respublikai ir 2015 m. birželio 10 d. Sąjungai;

               (5)

               Sąjungos vardu Susitarimas turėtų būti pasirašytas, o prie Susitarimo pridedamos deklaracijos turėtų būti patvirtintos. Susitarimas turėtų būti laikinai taikomas nuo kitos dienos po jo pasirašymo, kol bus užbaigtos jo oficialiam sudarymui būtinos procedūros;

               (6)

               šis sprendimas yra Šengeno acquis nuostatų, kurias įgyvendinant Jungtinė Karalystė nedalyvauja pagal Tarybos sprendimą 2000/365/EB (3), plėtojimas; todėl Jungtinė Karalystė nedalyvauja priimant šį sprendimą ir jis nėra jai privalomas ar taikomas;

               (7)

               šis sprendimas yra Šengeno acquis nuostatų, kurias įgyvendinant Airija nedalyvauja pagal Tarybos sprendimą 2002/192/EB (4), plėtojimas; todėl Airija nedalyvauja priimant šį sprendimą ir jis nėra jai privalomas ar taikomas,

         PRIĖMĖ ŠĮ SPRENDIMĄ:
   1 straipsnis
   Įgaliojama Sąjungos vardu pasirašyti Europos Sąjungos ir Palau Respublikos susitarimą dėl bevizio režimo trumpalaikio buvimo atveju (toliau – Susitarimas) su sąlyga, kad minėtas Susitarimas bus sudarytas.
   Susitarimo tekstas pridedamas prie šio sprendimo.
   2 straipsnis
   Sąjungos vardu patvirtinamos prie šio sprendimo pridedamos deklaracijos.
   3 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.
   4 straipsnis
   Susitarimas laikinai taikomas nuo kitos dienos po jo pasirašymo (5), kol bus užbaigtos jo sudarymui būtinos procedūros.
   5 straipsnis
   Šis sprendimas įsigalioja jo priėmimo dieną.

      Priimta Liuksemburge 2015 m. spalio 26 d.

            Tarybos vardu

            Pirmininkė

         C. DIESCHBOURG

      (1)  2014 m. gegužės 15 d. Europos Parlamento ir Tarybos reglamentas (ES) Nr. 509/2014, kuriuo iš dalies keičiamas Tarybos reglamentas (EB) Nr. 539/2001, nustatantis trečiųjų šalių, kurių piliečiai, kirsdami išorines sienas, privalo turėti vizas, ir trečiųjų šalių, kurių piliečiams toks reikalavimas netaikomas, sąrašus (OL L 149, 2014 5 20, p. 67).

      (2)  2001 m. kovo 15 d. Tarybos reglamentas (EB) Nr. 539/2001, nustatantis trečiųjų šalių, kurių piliečiai, kirsdami išorines sienas, privalo turėti vizas, ir trečiųjų šalių, kurių piliečiams toks reikalavimas netaikomas, sąrašus (OL L 81, 2001 3 21, p. 1).

      (3)  2000 m. gegužės 29 d. Tarybos sprendimas 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas (OL L 131, 2000 6 1, p. 43).

      (4)  2002 m. vasario 28 d. Tarybos sprendimas 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (OL L 64, 2002 3 7, p. 20).

      (5)  Susitarimo pasirašymo datą Europos Sąjungos oficialiajame leidinyje paskelbs Tarybos generalinis sekretoriatas.